पूर्वी यूक्रेन में होने वाले इस विमान हादसे में 298 लोग मारे गए थे.इस हादसे से जुड़े वीडियो और जानकारी के नाम पर स्पैमर फ़ेसबुक और ट्विटर पर पोर्न वेबसाइट्स और अन्य साइट्स के स्पैम लिंक साझा कर रहे हैं.स्पैमहॉस संस्था के मुख्य जाँच अधिकारी रिचर्ड कोक्स ने कहा , "इस तरह के काम मे लगे लोगों की प्रतिक्रिया पहले से संभावित है. वे सभी पैसा बनाना चाहते हैं. उनमें कोई संवेदनशीलता नहीं है."इस हादसे का शिकार होने वाले 298 लोगों में से एक लियम स्वीने के नाम पर एक फ़ेसबुक पेज़ बनाया गया, जो उनके नाम और तस्वीरों का इस्तेमाल करता है.इस पेज़ से केवल एक लिंक साझा किया गया है, इसका शीर्षक है, "वीडियो कैमरे ने यूक्रेन में हुए एमएच 17 हादसे के लम्हे को क़ैद किया."लेकिन इस पेज़ से साझा किए गए लिंक से यूजर्स एक पोर्न वेबसाइट पर पहुंच जाते हैं. इस पेज़ पर क्लिक करने वाले से अपना फ़ोन नंबर देने को कहा जाता है ताकि उनकी उम्र का प्रमाणित की जा सके कि वह 18 साल या इससे अधिक उम्र के हैं.कोक्स कहते हैं, "ऐसा करने वाले के पास आपकी कॉलर आईडी पहुंच जाती है और आपको ढेर सारी अनावश्यक फ़ोन काल्स आ सकती हैं."बीबीसी की तरफ़ से एक फ़ेसबुक प्रोफ़ाइल के बारे में जानकारी मिलने के बाद फ़ेसबुक ने उसको डिसएबल कर दिया. फ़ेसबुक के प्रवक्ता ने कहा, "इस तरह की प्रोफ़ाइल्स के बारे में जानकारी मिलने के बाद हम उनको हटा कर रहे हैं."18 जुलाई को इंटरनेट सुरक्षा से जुड़ी संस्था ट्रेंड माइक्रो के उप-प्रमुख रिक फर्ग्युसन ने ट्विटर पर विमान हादसे के नाम पर पोस्ट की गई ऐसी ट्वीट्स देखी थीं, जो स्पैम लिंक्स थीं.वो कहते हैं कि इस तरह के पेज़ का इस्तेमाल ज़्यादा क्लिक बटोरने और विज्ञापन से होने वाली आय बढ़ाने के लिए करते हैं.हालांकि ट्विटर का नियम कहता है, "यूजर्स और तकनीकी धोखाधड़ी को ट्विटर बर्दास्त नहीं करेगा, ऐसे अकाउंट को हमेशा के लिए निरस्त किया जा सकता है."(बीबीसी हिंदी का एंड्रॉयड मोबाइल ऐप डाउनलोड करने के लिए 



यहां क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)